Može Betahistin Vitaris spôsobiť tras, srdcové búšenie a suchosť úst?
Dobry den, moze betahistin vitaris 24mg,ktory mam uzivat 2xdenne vyvolat tras a busenie srdca ,sucho v ustach az stuhnutie krku?
Par rokov dozadu mi bola potvrdena alergologom histaminova intolerancia, ale zatial sa mi neprejavila nikdy pri liekoch neviem ci to moze spolu suvisiet.
Dakujem
Dobrý deň,
ďakujeme za Vašu otázku.
Účinná látka betahistín je analóg histamínu. Ako analóg histamínu môže zhoršiť príznaky histamínovej intolerancie.
Vami spomínané príznaky nie sú popisované ako nežiaduce účinky lieku Betahistin Viatris. Odporúčam Vám však o týchto účinkoch neodkladne informovať predpisujúceho lekára. Ten určí ďalší postup.
Prajem Vám všetko dobré.
S pozdravom
PharmDr. Patrícia Čečková